google/wiki40b huggingface dataset:
Goyrans

Poloha

Obec má rozlohu 5,75 km². Najvyšší bod je položený 274 m n. m. a najnižší bod 147 m n. m.

Obyvateľstvo

Počet obyvateľov obce je 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dychový nástroj

Dychové nástroje tvoria skupinu hudobných nástrojov, pri ktorých zvuk vzniká rozochvievaním vzduchového stĺpca. Výška tónu závisí od parametrov stĺpca, ktoré sa menia napríklad rôznym zakrývaním a odkrývaním dierok na nástroji.
Windows IoT

História

Prvý Windows embedded systém Windows NT 4.0 embedded vznikol už v roku 1998 v spolupráci firmy Microsoft a VenturCom. Cieľom bolo vyvinúť úsporný, nenáročný systém, ktorý by bolo možné univerzálne používať na veľkom množstve zariadení.

Vývojové vetvy

Windows Embedded zahŕňajú množstvo špecializovaných distribučných verzií, ktoré sú členené do vývojových vetiev.

Windows Embedded Standard

Nové verzie systémov Windows Embedded Standard vychádzali väčšinou spoločne s novými verziami desktopových a serverových systémov Windows. Vyznačujú sa tým, že sa od klasických PC systémov príliš nelíšia.

Windows NT 4.0 Embedded

Windows NT mal slúžiť predovšetkým pre ovládanie nápojových automatov a bežných spotrebičov. Išlo v podstate o ten istý systém, ako Windows NT 4.0, rozdiel bol v možnosti individuálneho nastavovania jednotlivých komponentov.
Štandardná podpora Windows NT 4.0 Embedded skončila v roku 2003.

Windows XP Embedded

Windows XP Embedded boli vydané v roku 2001. Na začiatku roka 2014 využívalo približne 95% všetkých automatov (od bankomatov po hracie automaty) práve Windows XP embedded alebo desktopovú verziu Windows XP.
Vzhľadom na to, že podpora tohto systému na začiatku roka 2016 skončila, bolo nutné prejsť na novšie a podporované systémy.

Rozšírenie

Za pätnásť rokov našli Windows embedded systémy široké uplatnenie, od RFID čítačiek, platobných terminálov, priemyselných strojov, po medicínske prístroje, ktoré umožňujú zdieľanie dát pomocou cloudových služieb.
Elektrický rušeň 122

Konštrukcia

U rady 122 je použitá oceľová skriňa s dvoma koncovými stanovištami rušňovodiča, do ktorých je vstup z vonku, na rozdiel od starších radov z oboch strán. Sú použité nové čelá s odlišnými svetlami i svetlometom a na boku ozdobný plát, ktorý bol v pôvodnom nátere zdôraznený bielou farbou. Medzi stanovišťami sa nachádza strojovňa so štyrmi bočnými oknami na každej strane. Pohon zabezpečujú štyri trakčné motory, pre každú nápravu jeden.

Prevádzka

Všetkých 55 kusov bolo dodaných do rušňového depa Ústí nad Labem, v ktorom zostali bez akýchkoľvek presunov dodnes (dnes ako SOKV v rámci spoločnosti ČD Cargo). V 60. rokoch síce slúžili aj v osobnej doprave, vozili osobné vlaky z Děčína do Lysej nad Labem alebo aj na trati z Ústí do Mostu. Zaujímavé bolo tiež ich nasadenie na rekreačných rýchlikoch, ktoré jazdili z NDR k letoviskám pri Čiernom mori. S týmito vlakmi jazdili z Děčína do Kutnej Hory. Väčšina ich nasadenia ale prebiehala a prebieha v nákladnej doprave. Ťažiskovým výkonom bývalo vozenie uhoľných vlakov z Třebušic. S týmito vlaky zachádzajú k elektrárňam Opatovice nad Labem, Chvaletice (železničná stanica Řečany nad Labem) a Mělník (železničná stanica Hněvice). V 90. rokoch počet uhoľných vlakov poklesol v súvislostí s plynofikáciu domácností a teplární. O to viac sa však objavujú na iných vlakoch, vrátane kontajnerových nákladných expresov a ucelených vlakov s automobilmi. Okrem okolia Prahy a východných Čiech zachádzajú až na Moravu a do Sliezska.
Napriek svojmu veku sú stále nosným radom u ČD Carga a nákladnú dopravu si bez nich stále nie je možné predstaviť.
Butrus Butrus-Gálí

Kariéra

Narodil sa v kresťanskej koptskej rodine (Butrus je arabský variant mena Peter). Vyštudoval Káhirskú univerzitu v roku 1946, v roku 1949 získal doktorát z medzinárodného práva na Parížskej univerzite a diplom z medzinárodných vzťahov od Parížskeho inštitútu pre politické štúdie. Toho istého roku bol ešte menovaný do pozície profesora medzinárodného práva a medzinárodných vzťahov na Káhirskej univerzite.
Slúžil ako štátny tajomník ministerstva zahraničia OSN od roku 1977 do začiatku roku 1991. Na pár mesiacov sa potom stal zástupcom ministra zahraničia.
V roku 1991 bol menovaný generálnym tajomníkom OSN a 1. januára 1992 do tohto úradu nastúpil. Počas svojho úradu bol kritizovaný za nezvládnutie OSN zasiahnuť v Rwande, počas Rwandskej genocídy, taktiež bol kritizovaný zato, že nedosiahol intervenciu OSN počas občianskej vojny v Angole. V roku 1996, keď mu skončilo prvé funkčné obdobie, navrhli tri africké krajiny rezolúciu, ktorá by mu umožňovala zotrvať v úrade ešte na druhé funkčné obdobie. USA však tento návrh vetovali. Butrus Ghálí sa tak stal prvým a zatiaľ jediným generálnym tajomníkom OSN, ktorý slúžil iba jedno funkčné obdobie. 
V roku 2004 v rozhovore pre egyptskú televíziu nazval Butrus Ghálí USA "totalitným režimom".
Erika Jurinová

Celoslovenské pôsobenie

V parlamentných voľbách v roku 2010 bola zvolená vďaka preferenčným hlasom na kandidátke strany SaS spolu s ďalšími troma členmi občianskeho združenia (Igor Matovič, Martin Fecko a Jozef Viskupič) za poslankyňu Národnej rady Slovenskej republiky. Prekrúžkovala sa z stoštyridsiatehodeviateho na piate miesto na kandidátke strany. Po parlamentných voľbách v roku 2012 sa stala podpredsedníčkou parlamentu za hnutie OĽaNO. V roku 2016 bola opäť zvolená do Národnej rady a je predsedníčkou Výboru NR SR pre ľudské práva a národnostné menšiny.
K 5. januáru 2018 sa vzdala poslaneckého mandátu kvôli zvoleniu za predsedníčku Žilinského kraja.

Pôsobenie v Žilinskom kraji

Za stranu OĽaNO a s podporou SaS a KDH kandidovala na post predsedu Žilinského samosprávneho kraja v krajských voľbách v roku 2017. Vo voľbách porazila dovtedajšieho župana Juraja Blanára (Smer-SD) o takmer 14%. Získala 82 034 hlasov (43,67%) a stala sa vôbec prvou župankou na Slovensku.
Sedliacka Dubová

Polohopis

Obcou prechádza európsky hlavný cestný ťah E77, ako aj hlavné trasy autobusových liniek a železnica, vďaka čomu má dobré spojenie s okolitými obcami: Dlhá nad Oravou (smer Trstená – Krakov), Horná Lehota, (smer Oravský Podzámok – Dolný Kubín – Ružomberok – Žilina). Obcou taktiež prechádza neelektrifikovaná jednokoľajová železničná trať Kraľovany – Trstená, na ktorej premávajú pravidelne osobné i nákladné vlaky.
Obec sa nachádza v podhorí Oravskej Magury a Oravskej vrchoviny.

Ocenenia

V roku 2009 získala ocenenie Most 2009 od Rady mládeže Slovenska za spoluprácu samosprávy s deťmi a mládežou združenia MOST 2009 a taktiež sa stala podľa portálu Slovakregion, najkrajšou obcou Slovenska 2009. V roku 2011, 2012 a 2018 vyhrala v kategórií obce v "Súťaži o najkrajšie mesto a obec Slovenska" 1. miesto.

Šport

V obci sa nachádzajú dve ihriská a aktívny je stolnotenisový klub. V zimnom období tu pôsobí lyžiarsky klub, ktorý každoročne organizuje prechod chotárom. V Sedliackej Dubovej pôsobí i dobrovoľný hasičský zbor.
Nico

Biografia

Nico sa narodila ako Christa Päffgen rodičom Hermannovi a Grete Päffgenovcom. Rodičia sa počas 2. svetovej vojny rozviedli a jej otec, ktorý slúžil vo wehrmachte, bol neskôr zastrelený. Nico žila chvíľu s matkou a jej rodičmi v meste Lübenau.
V 13-tich rokoch odišla do Berlína, kde začala pracovať v predajni s dámskym spodným prídlom KaDeWe. Neskôr vďaka jej fyzickej kráse začala túto bielizeň propagovať ako modelka. V 15-tich rokoch ju znásilnil seržant americkej armády, ktorý bol za tento čin odsúdený na trest smrti. V roku 1954 sa ako modelka zoznámila s fotografom Herbertom Tobiasom, ktorý jej prisľúbil, že jej pomôže v kariére. Práve on jej dal umelecké meno Nico (vraj podľa kamaráta Nikosa Papatakisa). Neskôr pôsobila v Paríži. Tu si ju na jednom večierku všimol režisér Federico Fellini, ktorý ju angažoval v jeho filme Sladký život (1960).
V roku 1961 sa Nico presťahovala do New Yorku, do štvrti West Village. V novembri 1961 sa na jednu noc stretla s Alainom Delonom, s ktorým mala pomer (páru sa narodil syn Ari Päffgen, ktorého vychovávala Delonova matka).
V roku 1963 sa začala aj jej spevácka kariéra piesňou pre film Strip Tease od Jacquesa Poitrenauda. Skladbu zložil Serge Gainsbourg. V decemri 1963 prvýkrát spievala pred obecenstvom v new-yorskom klube Blue Angel.
V roku 1965 sa zoznámila s členmi rock-and-rollovej skupiny Rolling Stones. Gitarista skupiny Brian Jones s ňou nahral jej prvý singel I′am not Saying / The Last Mile. V New Yorku sa zoznámila aj s avantgardným umelcom Andy Warholom, ktorý ju hneď angažoval v jeho filme Chelsea Girl.
Warhol bol aj manažérom skupiny The Velvet Underground, do ktorej angažoval aj Nico. So skupinou The Velvet Underground spolupracovala na albume The Velvet Underground & Nico (1967), kde naspievala vokály v troch skladbách. So skupinou neskôr prerušila spoluprácu, lebo sa do nej zamilovali dvaja lídri skupiny (Lou Reed a John Cale). V tom istom roku vydala aj svoj prvý sólový album Chelsea Girl, na ktorom tiež hrali členovia The Velvet Underground.
Medzi jej krátkodobých partnerov (či skôr milencov) patril aj Jim Morrison.
Jej posledný verejný koncert sa uskutočnil 6. júna 1988 v berlínskom klube Planetarium.
Nico zomrela v júli 1988 v dôsledku zranenia (krvácanie do mozgu) pri nehode na bicykli.
S tebou mě baví svět

Dej

Dej filmu sa začína v čase príprav každoročnej „pánskej jazdy“ troch kamarátov Alberta Horáka (Július Satinský), Michala Adámka (Václav Postránecký) a Pepu Bednářa (Pavel Nový) na chalupu v Beskydách. Plány im pozmenia manželky, ktoré sa vzbúria a pribalia im na dovolenku deti. Komické situácie vyvoláva aj skutočnosť, že so šiestimi deťmi vo veku od 1 do 10 rokov budú musieť cestovať vlakom.
Chalupa v malebnom prostredí hôr bez elektriny, s latrínami a s nutnosťou rúbať drevo, nosiť a ohrievať vodu ponúka najmä zásluhou detí mnoho možností na humorné situácie. Potreba zamestnať ich núti otcov vymýšľať súťaže a úlohy, ktorých sa aj sami zúčastňujú. Večer unavení ani nepomyslia na plánované žúry, no len do okamihu, keď sa Pepa neprizná k nočným výletom do hotela v stredisku. Albert a Michal napriek snahe nevedia zabrániť jeho únikom a rozhodnú sa zistiť skutočnú pravdu.
Nočný výlet sa prejavil únavou otcov, ktorá spôsobila voľný program pre deti. Nečakaná návšteva manželiek zaskočila rekreantov v situáciách, ktoré vyústili do predčasného odchodu detí a tichej domácnosti otcov. Pomsta manželiek na seba nenechala dlho čakať.
Interná medicína

Interná medicína je vnútorné lekárstvo, teda odbor humánnej medicíny, v ktorom sa uskutočňuje prevencia, poznávanie a liečenie vnútorných chorôb, čiže ochorení vnútorných orgánov. Odborný lekár pre vnútorné lekárstvo je internista.
Sviatoslav Ševčuk

Biskup

V roku 2009 sa po zvolení Synodou biskupov, stal pomocným biskupom v Buenos Aires v Argentíne a vo Ľvove prijal biskupskú vysviacku. V roku 2010 bol menovaný apoštolským administrátorom buenosaireskej eparchie.
V roku 2011 bol Synodou Ukrajinskej gréckokatolíckej cirkvi zvolený za Kyjevsko-haličského väčšieho arcibiskupa a 27. marca 2011 bol intronizovaný (uvedený do úradu) v patriarchálnom katedrálnom chráme v Kyjeve.

Patriarchát

Arcibiskup Ševčuk, tak ako aj jeho predchodcovia od arcibiskupa Slipeho používajú titul väčší arcibiskup. Tento titul je podľa CCEO iba o niečo nižší ako titul patriarcha. Rozdiel je v katolíckej cirkvi v tom, že patriarcha iba oznamuje rímskemu pápežovi svoju zvolenie a vyšší arcibiskup žiada rímskeho pápeža o potvrdenie. O titul patriarchálnej cirkvi žiadal arcibiskup už krátko po nástupe do funkcie. Ako povedal, patriarchát je záverečnou fázou vývoja cirkvi. Zatiaľ mu ale pápež v tejto žiadosti nevyhovel. V bežnej komunikácii arcibiskup používa ale titul patriarcha.
Dolné Krškany

Dolné Krškany (maď. Alsóköröskény) sú mestská časť Nitry. Nachádzajú sa v južnej časti Nitry, popri hlavnej ceste do Nových Zámkov. Obec bola k mestu pripojená v roku 1974. V rímskej dobe toto územie obýval germánsky kmeň Kvádov. Prvá písomná zmienka o Dolných Krškanoch pochádza z roku 1240. Jednou z jej častí bola dnes už zaniknutá dedinka Dvorčany. V roku 1585 boli úplne vyplienené Turkami.
Dolné Krškany boli dlho súčasťou obce Kereskyn spolu s obcou Horné Krškany. Neskôr spolu so zemianskou osadou Mikov Dvor niesla názov Malé Krškany. Najväčšou stavebnou pamiatkou je barokovo-klasicistický kostol svätého Ondreja, dokončený v roku 1788. 
V posledných desaťročiach si v Krškanoch našli sídlo viaceré firmy, ktoré dodali mestskej časti veľký význam, pretože daňové príjmy z podnikania týchto firiem tvoria podstatnú časť rozpočtu mesta. Sídlia tu podniky ako Plastika, SEBN (bývalý Volkswagen), Nitrianske strojárne, Tukový priemysel Nitra a mnohé iné. Do roku 1995 tu boli  Veľkosklady potravín a zeleniny. Nachádza sa tu tiež Výskumný ústav spracovania a aplikácie plastických látok (VÚSAPL). Napriek tomu prevláda obytná funkcia tejto mestskej časti. Obytnú zónu tvoria rodinné domy, ktoré sú postupne modernizované a hromadne pribúdajú luxusné vily nových obyvateľov. Na okraji mestskej časti je čistička odpadových vôd slúžiaca pre celé mesto, v roku 2007 bola rozšírená vďaka podpore z Európskej únie. 
V neďalekom háji sa donedávna nachádzala bažantnica. V dolnom lese sa kedysi nachádzala úpravovňa pitnej vody, ktorú v deväťdesiatich rokoch kvôli hygiene zatvorili. Na rieke Nitra, ktorá obcou preteká, bolo v roku 1950 postavené Vodné dielo Dolné Krškany z dôvodu protipovodňovej ochrany a zásobovania úžitkovou vodou. V mestskej časti sa pravidelne konávajú burzy drobných chovateľov s medzinárodnou účasťou.
Francières (Somme)

Poloha

Obec má rozlohu 5,81 km². Najvyšší bod je položený 110 m n. m. a najnižší bod 33 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montigny-le-Bretonneux (mesto)

Poloha

Mesto má rozlohu 11,65 km². Najvyšší bod je položený 171 m n. m. a najnižší bod 150 m n. m.

Obyvateľstvo

Počet obyvateľov je 33 567 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Serley

Poloha

Obec má rozlohu 22,6 km². Najvyšší bod je položený 214 m n. m. a najnižší bod 187 m n. m.

Obyvateľstvo

Počet obyvateľov obce je 570 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Týden divů

Týden divů (doslova Týždeň divov) je prázdninová športovo-recesistická akcia, usporiadaná každoročne v sliezskom meste Opava. Prvý ročník sa konal v roku 1974, teda v časoch normalizácie, kedy skupina mladých ľudí začala organizovať svoju prázdninovú aktivitu nezávisle na oficiálnych štruktúrach. Počas rokov sa Týden divů čoraz viac dostáva do povedomia verejnosti a teší sa nebývalému diváckemu záujmu. Súťaže na prelome júla a augusta si nenechajú ujsť mnohí návštevníci z iných miest našej republiky i zo zahraničia.

Historické disciplíny

V prvých ročníkoch sa súťažilo iba v mariáši, futbale a minigolfe. Následne boli dopĺňané ďalšie disciplíny a aktuálne sa bojuje o body v 16 rôznych súťažiach.

Rok 2016 (43. ročník)

V roku 2016 sa Týždňa divov zúčastnilo 8 tímov: University of Tyrshac, Pimlico, SCL Erotic, KMK Uganda, Pivoňka, B-team, MGFC Gumma a Che Snack team.
Rozšírený Euklidov algoritmus

Formálny zápis

1. [Inicializácia premenných.] Priraďte i ← k, u ← 0, v ← 1.
2. [Ukončovacia podmienka.] Ak i = 0 tak koniec, pričom NSD(m,n) = m·u + n·v
3. [Výpočet u a v.] Priraďte u_new ← v, v_new ← u - p[i-1]·v.
4. [Ďalšia iterácia.] Priraďte i ← i-1, u ← u_new, v ← v_new. Vráťte sa do bodu 2.
Poznámka: Výpočet prebieha opačným smerom než výpočet NSD a okrem naposledy vypočítanej dvojice hodnôt  a  je potrebné mať k dispozícii aj všetky hodnoty .

Formálny zápis

1. [Inicializácia premenných.] Priraďte c ← m, d ← n, a_old ← 1, b_old ← 0, a ← 0, b ← 1.
2. [Výpočet podielu a zvyšku.] Vypočítajte celočíselný podiel p a zvyšok z po delení c / d.
3. [Ukončovacia podmienka.] Ak z = 0 tak koniec, pričom NSD(m,n) = d = m·a + n·b
4. [Výpočet a a b.] Priraďte a_new ← a_old - a·p, b_new ← b_old - b·p.
5. [Redukcia.] Priraďte c ← d, d ← z, a_old ← a, a ← a_new, b_old ← b, b ← b_new. Vráťte sa do bodu 2.
Poznámka: Výpočet prebieha súčasne s výpočtom NSD pričom je potrebné mať k dispozícii aj dve posledné dvojice hodnôt .
Keukenhof

Keukenhof (IPA: ˈkøːkə(n)ˌɦɔf), známy tiež ako „Záhrada Európy“, je najväčší kvetinový park v Holandsku a zároveň aj v Európe. Bol založený v roku 1949 v blízkosti mestečka Lisse v provincii Južné Holandsko (holandsky Zuid-Holland).

Dejiny

Kvetinový park sa nachádza na bývalom poľovníckom území patriacom do panstva Teylingen. V 15. storočí bola majiteľkou tohto územia Jacoba, grófka z Hennegau, Holandska a Seeland, ktorá žila na blízkom zámku a zomrela tam vo veku 35 rokov. Jacoba bola jediná dcéra a dedička vojvodu Viliama II. von Straubing-Holland z rodu Wittelsbachovcov. Názov Keukenhof zodpovedá holandskému výrazu pre "kuchynský dvor", pretože na tomto území sa nachádzala záhrada pre potreby zámockej kuchyne.
V roku 1840 bol na území vytvorený park, navrhnutý záhradným architektom Zocherom, ktorý bol okrem iného autorom amsterdamského Vondelparku. V roku 1949 bola severná časť tohto územia prvýkrát použitá na výstavu cibuľovitých kvetín na podnet vtedajšieho starostu mestečka Lisse W.J.H. Lambooya. Pre verejnosť bola kvetinová záhrada Keukenhof prvýkrát otvorená v roku 1950.
Poledník (národná prírodná rezervácia)

Ochrana

Predmetom ochrany boli najreprezentatívnejšie porasty Jizerských hôr, hlavne bučiny.
Štátne divadlo Košice

História

Košické divadlo vzniklo na mieste niekdajšej stredovekej radnice, ktorá sa od 16. storočia nevyužívala, ale v roku 1756 v nej zriadili kaviareň, čo bolo v tom čase niečo nové a kaviareň sa stala spoločenským centrom.
Prvá budova Košického divadla bola uvedená do prevádzky v roku 1788, hoci celá budova bola dokončená až o dva roky neskôr. Ako prvé v nej bolo pravdepodobne uvedené predstavenie opery Únos zo Serailu od Wolfganga Amadea Mozarta (bolo uvedené v tanečnej sále reduty, keďže divadelná sála bola otvorená až v roku 1790). V divadle sa hrávalo najprv len nemecky, potom od roku 1816 striedavo maďarsky aj nemecky. Okrem divadla bola v budove znovuotvorená kaviareň a miesto si v nej našla aj reduta. Divadelná sála mala kapacitu 500 divákov. Budova bola postavená v klasicistickom slohu podľa projektu Štefana Brockého a Jozefa Jána Tallera. Týmto dostali Košice svoj prvý stály divadelný stánok (predtým sa divadelné predstavenia hrali hlavne na pôde jezuitskej univerzity a tiež do mesta občas zavítali kočovné divadelné spoločnosti). V roku 1828 bolo v budove otvorené kasíno (čo bolo miesto, kde sa stretávala uzavretá spoločnosť a hrali sa aj spoločenské hry). V roku 1894 bola budova z bezpečnostných dôvodov uzavretá.
Súčasná budova divadla bola slávnostne otvorená 28. septembra 1899. Postavená je podľa plánov kvalitného architekta, Adolfa Lánga v eklektickom, neobarokovom slohu, na mieste staršej budovy divadla z roku 1788. Pôvodne sa v budove hralo v maďarskom jazyku.
V roku 1920 vzniklo Slovenské národné divadlo v Bratislave, ktoré paradoxne zahájilo svoju činnosť práve v Košiciach Rázusovou hrou Hana. Dôvodom bolo, že budovu v Bratislave mal v tom čase prenajatú maďarský súbor. V nasledujúcom období chodilo Slovenské národné divadlo pravidelne hosťovať do Košíc. V roku 1924 vzniklo Východoslovenské národné divadlo, ako stály košický divadelný zbor. V repertoári mal operety, činohru a občas aj opery. V roku 1929 divadlo zaniklo kvôli hospodárskym ťažkostiam. Znovuotvorené bolo v roku 1937, ako samostatná filiálka bratislavského národného divadla. Keď v roku 1938 Košice pripadli Maďarsku, prišli o svoj divadelný súbor. Počas vojny hosťovali v Košiciach spoločnosti z rôznych maďarských miest.
V roku 1945 bolo založené Východoslovenské národné divadlo, ktorého prvým riaditeľom sa stal Janko Borodáč. Okrem činohry sa začala budovať aj opera, opereta a balet. Prvá hudobná premiéra bola opereta Poľská krv od Oskara Nedbala, prvá operná premiéra bola Verdiho La Traviata. V sezóne 1947–1948 začali hrať aj celovečerný balet.
Od sezóny 1946–1947 nieslo divadlo názov Národné divadlo v Košiciach a v roku 1955 bolo premenované na Štátne divadlo. V 90. rokoch prešlo divadlo rozsiahlou rekonštrukciou, ktorá citlivo zachovala jeho pôvodný ráz. Počas druhej Mečiarovej vlády (1994–1998) sa uskutočnil pokus zlúčiť košické divadlo s prešovským. Takto sa divadlo pod názvom Divadlo Janka Borodáča stalo súčasťou Východoslovenského divadla. V roku 1998 získalo divadlo opäť samostatnosť a vrátilo sa k názvu Štátne divadlo Košice.
Mikko Luoma

Mikko Luoma (* 22. jún 1976, Jyväskylä, Fínsko) je fínsky hokejový obranca. Meria 193 cm a váži 95 kg (2006).

Klubový hokej

Je hráčom klubu švédskej najvyššej súťaže HC Linköping.
Saint-Urcize

Poloha

Obec má rozlohu 54,3 km². Najvyšší bod je položený 1 427 m n. m. a najnižší bod 1 044 m n. m.

Obyvateľstvo

Počet obyvateľov obce je 491 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ervín Hacker

Životopis

Narodil sa v rodine právnika Karola Hackera a jeho manželky Antónie rod. Fülöpovej. Štúdium na gymnáziu a právnickej akadémii absolvoval v Bratislave a následne v rokoch 1911 – 1920 pracoval ako právny praktikant a súdny úradník, v roku 1919 i ako súkromný učiteľ trestného práva na Alžbetínskej univerzite v Bratislave. V rokoch 1920 – 1943 pôsobil na Právnickej akadémii v Miskolci a v rokoch 1943 – 1945 na univerzite v Debrecíne.
Zaoberal sa oblasťou trestného práva, penológiou, kriminalistikou a kriminológiou. Na túto tému napísal viacero monografií, učebníc, štúdií a odborných i popularizačných článkov.
Vertrieu

Poloha

Obec má rozlohu 4,59 km². Najvyšší bod je položený 360 m n. m. a najnižší bod 196 m n. m.

Obyvateľstvo

Počet obyvateľov obce je 660 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Glyfosát

Karcinogenita

Medzinárodná agentúra pre výskum rakoviny (IARC) v roku 2015 zaradila glyfosát medzi pravdepodobné karcinogény pre človeka  (skupina 2A).

Toxicita

Pre živočíchy podľa prevažujúceho vedeckého názoru nie je glyfosát toxický, pretože nemajú biosyntetickú dráhu pre aromatické aminokyseliny ako rastliny a získavajú aromatické aminokyseliny aj z potravy.
V roku 2008 vedecký časopis „Chemical Research in Toxicology“ publikoval štúdiu, podľa ktorej Roundup a jeho metabolity už v pomerne nízkych koncentráciách zabíjajú ľudské embryonálne a pupočníkové bunky i bunky ľudskej placenty. Štúdia však naznačuje, že onou toxickou látkou nie je glyfosát, ale ďalšie prídavné látky obsiahnuté v zložení Roundupu.
Štúdia „Sanchis a kol.“ zmerala výskyt neodbúrateľných zvyškov tohto chemického prípravku v spodných vodách, kde sa zvyšok akumuluje, napriek skorším tvrdeniam spoločnosti, ktorá produkt na trh prvá uviedla, že po niekoľkých týždňoch sa produkt bez stôp rozloží na biologicky neaktívne látky. Stopové množstvá tejto látky sa teda dostávajú aj do pitnej vody a celého prírodného cyklu.
Nová štúdia Mesnageho a kol. ukázala predtým netušenú toxicitu týchto zvyškov glyfosátu na ľudské zdravie, ktorými by bolo možné čiastočne vysvetliť rad zdravotných problémov trápiacich vyspelé krajiny, kde sa herbicíd masívne používa. Masívna úmrtnosť buniek nastáva už pri koncentrácii o niekoľko rádov nižšej, než je koncentrácia aplikovaná v poľnohospodárstve, a teda aj zvyšky v stopovom množstve môžu mať v dlhodobom horizonte významný vplyv na zdravie populácie.
Rezíduá herbicídu sa pochopiteľne nachádzajú v akejkoľvek živej hmote t. j. rastlinách, pestovaných na pôde predtým týmto prostriedkom ošetrenej.
Podľa výskumu University of Texas v Austine, je glyfosát spojený s úhynom včiel (pravdepodobne aj čmeľov). Ide o nepriamy vplyv na úhyn, keď sa včelám vystaveným účinku redukovala črevná mikrobiota. To malo vplyv na ich obranyschopnosť a schopnosť spracovávať potravu, pričom sa zvýšila ich úmrtnosť.
Villefranche-d’Albigeois (obec)

Poloha

Villefranche-d'Albigeois má rozlohu 22,09 km². Najvyšší bod je položený 526 m n. m. a najnižší bod 183 m n. m.